VIDEO Incendiu puternic la o hală din Dâmbovița. A fost emis mesaj RO-Alert
Imagini dramatice la Butimanu, din județul Dâmbovița. O hală de o mie de metri pătrați a luat foc. Flăcările sunt foarte mari și un fum gros se ridică deasupra localității. Oamenii au fost sfătuiți, prin RO-Alert, să nu se apropie de zona în care are loc incendiul și să stea în case cu geamurile închise. Sunt mobilizate 5 echipaje de pompieri și unul SMURD din mai multe localități ale județului.